Pasukan bola sepak kebangsaan Thailand

**Pasukan bola sepak kebangsaan Thailand** merupakan pasukan bola sepak negara Thailand yang dikendalikan oleh Persatuan Bola Sepak Thailand. Pasukan ini pernah melayakkan diri ke dua kejohanan Sukan Olimpik dan empat Sukan Asia.

Pasukan ini merupakan pasukan yang paling berjaya di Asia Tenggara dan memenangi tiga kejuaraan Kejohanan Bola Sepak ASEAN pada 1996, 2000 dan 2002 dan sering mendominsasi pentas Sukan Asia Tenggara.

Dalam Kedudukan Dunia FIFA, kedudukan tertinggi Thailand pada angka keluaran pertama, bulan September 1998, ialah di kedudukan ke-43. Pada (Ogos 2013) pasukan itu berada di tangga 137 dunia FIFA, ke-20 di Asia dan ke-1 di Asia Tenggara.

## Sejarah

### 1915–1995
Pasukan ini ditubuhkan pada tahun 1915 sebagai **Pasukan bola sepak negara Siam** dan memainkan perlawanan tidak rasmi pertama (menentang pasukan dari Eropah) di Stadium Kelab Sukan Diraja Bangkok pada 20 Disember tahun tersebut. Pada tanggal 25 April 1916, Raja Vajiravudh telah menubuhkan Persatuan Bola Sepak Siam. Pasukan ini bermain dalam perlawanan antarabangsa pertamanya pada tahun 1930 menentang pasukan kebangsaan Indochina, termasuk dua pasukan dari Vietnam Selatan dan Perancis . Pasukan Siam dan persatuan pengelolaan telah dinamakan semula pada tahun 1949 apabila Siam menjadi Thailand.

Thailand muncul di Sukan Olimpik Melbourne 1956 di Melbourne, di mana mereka kalah kepada Great Britain dengan keputusan penuh 0-9 (kekalahan terbesar dalam sejarah pasukan) dan gagal untuk layak ke suku akhir. Pada tahun 1965, Thailand memenangi emas di Sukan Asia Tenggara kejuaraan pertama mereka, serta mereka juga mencatat rekod kemenangan terbanyak iatu sebanyak sembilan kali gelaran kejuaraan di peringkat senior.

Pasukan itu muncul lagi di Sukan Olimpik Musim Panas 1968, kalah kepada Bulgaria 0-7, Guatemala 1-4, dan Czechoslovakia 0-8 dalam saingan pusingan pertama dan akhirnya tersingkir. Ini adalah penampilan terakhir pasukan bola sepak Thailand di Sukan Olimpik.

Thailand menjadi tuan rumah Piala Asia 1972 dan mendapat tempat ketiga setelah menewaskan Republik Khmer 5-3 menerusi penalti selepas seri 2-2 dalam pelawanan penentuan tempat ketiga. Thailand telah melayakkan diri sebanyak enam kali di kejohanan tersebut. Pasukan ini juga telah memenangi trofi pertama Piala Raja Thailand pada tahun 1976, berkongsi gelaran kejuaraan dengan Malaysia selepas seri 1-1 di perlawanan akhir.

1992 menampilkan salah satu kemenangan terlakar di Thailand. Bermain di Bangkok menentang Korea Selatan, yang telah layak ke Piala Dunia FIFA berturut-turut pada tahun 1986 dan 1990, dan menjadi pasukan terkuat di Asia pada masa itu, Thailand  berjaya menjinakkan Korea Selatan, dengan kemenangan 2-1. Thailand kemudiannya mengalahkan Bangladesh 1-0, menjuarai kumpulan dan dengan itu layak ke Piala Asia 1992. Gajah Perang telah menampilkan prestasi yang kuat di kejohanan itu, mereka seri 0-0 dengan China dan seri 1-1 dengan Qatar sebelum tewas kepada Arab Saudi 4-0 yang juga merupakan naib juara di kejohanan tersebut.

## Rekod Kejohanan
### [[Piala Dunia FIFA]]

### [[Bola sepak di Sukan Olimpik Musim Panas|Sukan Olimpik]]
*(Kejohanan bawah-23 sejak 1992)*



### [[Piala Asia]]

### [[Bola sepak di Sukan Asia|Sukan Asia]]
*(Kejohanan bawah-23 sejak 2002)*
}

 

 

## Lihat juga
* Pasukan bola sepak kebangsaan Thailand bawah 23 tahun
* Pasukan bola sepak kebangsaan Thailand bawah 20 tahun
* Pasukan bola sepak kebangsaan Thailand bawah 17 tahun

## Rujukan

## Pautan luar
*  Persatuan Bola Sepak Thailand 
* Thai Football.com
* Thailand di Fifa.com
* Blog bola sepak Thailand